২০১৪ বাংলাদেশের বিদ্যুৎ বিপর্যয়

২০১৪ বাংলাদেশে বিদ্যুৎ বিপর্যয় হল ২০১৪ সালের একটি শিল্প বিপর্যয়, যেটিতে সারা বাংলাদেশে বিদ্যুৎ সরবরাহ বন্ধ হয়ে যায়, যা বাংলাদেশ সময় ১লা নভেম্বর সকাল ১১টা ২৭ মিনিট ৪১ সেকেন্ড থেকে টানা ১২ ঘণ্টা অর্থাৎ ২রা নভেম্বরের মাঝ রাত পর্যন্ত স্থায়ী ছিল। এই বিপর্যয়টি বিশ্বের অন্যতম বৃহৎ ভয়াবহ বিদ্যুৎ বিপর্যয়গুলোর মধ্যে ১টি; এর ফলে প্রায় ১৫ কোটি নাগরিকের উপর প্রভাব পড়ে।

জাতীয় গ্রিডে ত্রুটির কারণে ১ নভেম্বর সকাল থেকে সারা বাংলাদেশের সব জায়গায় বিদ্যুৎ সরবরাহ বন্ধ হয়ে যায়। বাংলাদেশে এত দীর্ঘ বিদ্যুৎ বিপর্যয় এই প্রথম। সরকারের দাবি যান্ত্রিক ত্রুটির কারণে এই ভয়াবহ বিপর্যয় দেখা দেয়। ফলে বিদ্যুৎ সঙ্কট দীর্ঘায়িত হয় মধ্যরাত পর্যন্ত। http://www.dailynayadiganta.com/details.php?nayadiganta=ODI1NTc=&s=MTc= ১ নভেম্বর সকাল সাড়ে ১১টার দিকে রাজধানী ঢাকার বিভিন্ন এলাকায় একে একে বিদ্যুৎ সরবরাহ বন্ধ হয়ে যেতে শুরু করে। ঢাকায় প্রধানমন্ত্রীর কার্যালয়, জাতীয় সংসদ ভবনসহ অন্যন্য সরকারি ভবনেও বিদ্যুৎ সরবরাহ বন্ধ হয়ে যায়। বিদ্যুতের এমন বিপর্যয় আগে কখনও ঘটেছে বলে কেউ স্মরণ করতে পারেননি।

ঘটনা

এর আগে বিভিন্ন সময় জাতীয় গ্রিডে যান্ত্রিক বিভ্রাট, প্রাকৃতিক দুর্যোগের কারণে বিদ্যুৎ সরবরাহে সমস্যা দেখা দিলেও তা ছিল আংশিক। এই দিনের মতো একযোগে সারাদেশ বিদ্যুৎবিহীন হয়ে যাওয়া আগে কখনো দেখেনি দেশবাসী। প্রথমত যান্ত্রিক ত্রুটির কারণে ব্রাহ্মণবাড়িয়ার আশুগঞ্জ তাপবিদ্যুৎ কেন্দ্রের ৯টি, নরসিংদীর ঘোড়াশাল তাপ বিদ্যুৎ কেন্দ্রের ৬টি ইউনিটই বন্ধ হয়ে যায়। পরবর্তীতে ভেড়ামায় বিদ্যুৎ উপকেন্দ্রের ত্রুটির কারণে সবকটি ইউনিটে একযোগে বিদ্যুৎ উৎপাদন বন্ধ হয়ে যায়। এতে জাতীয় গ্রিডে বিদ্যুৎ সরবরাহে বিপর্যয় দেখা দেয়। কুষ্টিয়া থেকে ওয়েস্ট জোন পাওয়ার গ্রিড কোম্পানির নির্বাহী প্রকৌশলী আরিফুর রহমান জানান, বেলা ১১টা ২৯ মিনিটে ভেড়ামারা উপজেলার ষোলদাগ এলাকায় জাতীয় বিদ্যুৎ সঞ্চালন লাইনে ত্রুটি দেখা দেওয়ার পর "ব্ল্যাক আউট" বা "বিদ্যুৎ বিপর্যয়" হয়। ভারতীয় এবং বাংলাদেশী সরবরাহ লাইনের সংযোগস্থলে ত্রুটিটি দেখা দিয়েছে বলেও জানান তিনি।

 আরও দেখুন 
ভয়াবহ বিদ্যুৎ বিপর্যয়ের তালিকা
বাংলাদেশের বিদ্যুৎ খাত
বাংলাদেশে বিদ্যুৎ বিপর্যয় ২০২২

 বহিঃসংযোগ 

 তথ্যসূত্র 

বিষয়শ্রেণী:২০১৪-এ বাংলাদেশ
বিষয়শ্রেণী:বাংলাদেশের জাতীয় গ্রিড লাইন
বিষয়শ্রেণী:বাংলাদেশের চাঞ্চল্যকর ঘটনা
বিষয়শ্রেণী:বাংলাদেশের বিদ্যুৎ কেন্দ্র
বিষয়শ্রেণী:বাংলাদেশে বিদ্যুৎ বিপর্যয়